জা ন ই: শিল্পায়নের প্রসঙ্গে আমার সাফ কথা হচ্ছে, বিশ্বব্যাংক, এডিবি, আইএমএফ-এর ক্ষতিকারক প্রেসক্রিপশন বাদ দিয়ে নিজেদের প্রেক্ষাপট ও প্রয়োজনের সঙ্গে সঙ্গতিপূর্ণ একটা সুষ্ঠু শিল্পনীতি আমাদের প্রণয়ন করতে হবে। আর সেটাকে হতে হবে কৃষিভিত্তিক, শ্রমঘন, কুটিরশিল্প-প্রধান এবং প্রধানত দেশজ কাঁচামাল-নির্ভর। মোটকথা নির্বিচার ও ঢালাও ছাঁটাই কোনো সমাধান হতে পারে না। আমাদের বরং চেষ্টা করতে হবে কুটিরশিল্পের মতো শ্রমঘন শিল্প আরো বেশি করে স্থাপন করে দেশের অধিকাংশ জনগোষ্ঠীর কর্মসংস্থানের ব্যবস্থা করার।